Diari Oficial de la Generalitat Valenciana


Sumari del DOGV 8465, del 16-01-2019 (2019/214)

RESOLUCIÓ de 9 de gener de 2019, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment d'admissió i matriculació per a cursar determinades modalitats d'ensenyaments esportius de règim especial en el CIPFP Complex Educatiu de Cheste, durant el curs acadèmic 2018-2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8465

Data del DOGV
:   16-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/214


Data del document
:   09-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 9 de gener de 2019, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment d'admissió i matriculació per a cursar determinades modalitats d'ensenyaments esportius de règim especial en el CIPFP Complex Educatiu de Cheste, durant el curs acadèmic 2018-2019. [2019/214]  
   
  
  
El Decret 132/2012, de 31 d'agost, del Consell, regula els ensenyaments esportius de règim especial en la Comunitat Valenciana (DOGV 6853, 03.09.2012), així com la normativa bàsica que estableix les titulacions de tècnic esportiu i tècnic esportiu superior de futbol, futbol sala i esgrima.  
Per tot això, i en virtut de les facultats que em confereix el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOGV 8192, 18.12.2017), resolc:  
  
Primer  
Establir les bases de la convocatòria corresponent al curs 2018-2019, de les proves de caràcter específic per a l'accés al cicle inicial de futbol, futbol sala i esgrima.  
  
1. Bases de la convocatòria  
Aquestes bases regiran la convocatòria de les proves de caràcter específic, de les modalitats De futbol, futbol sala i esgrima, que s'impartisquen al CIPFP Complex Educatiu de Cheste corresponent al curs 2018-2019.  
  
1.1. Terminis d'inscripció i realització de les proves  
Període d'inscripció: del 24 al 28 de gener de 2019, tots dos inclosos.  
1.1.1. Publicació de la llista provisional de persones admeses: 29 de gener de 2019 als taulers d'informació i en el lloc web oficial del CIPFP Complex Educatiu de Cheste.  
1.1.2. Termini de reclamació a la llista provisional: del 29 al 31 de gener de 2019.  
1.1.3. Publicació de la llista definitiva de persones admeses: 1 de febrer de 2019, als taulers d'informació i en el lloc web oficial del centre.  
1.1.4. La prova específica de cada modalitat es realitzarà el 4 de febrer de 2019, i el mateix dia es publicarà el llistat del resultat de la prova al centre de realització d'aquesta.  
1.1.5. El lloc de realització i l'horari de cada prova serà comunicat pel centre. Aquesta informació es podrà consultar en el lloc oficial web del mateix centre. Per a conéixer les modalitats esportives autoritzades es podrà consultar el lloc web:  
http://www.ceice.gva.es/web/ensenanzas-regimen-especial/ensenanzas-deportivas  
  
1.2. Sol·licituds  
Les sol·licituds d'inscripció degudament emplenades s'entregaran al CIPFP Complex Educatiu de Cheste, segons el model corresponent que s'adjunta com a annex III d'aquesta resolució. S'acompanyarà amb una fotocòpia del DNI o document identificatiu oficial, una fotocòpia compulsada del requisit acadèmic i un certificat mèdic oficial recent (com a màxim dos mesos), d'acord amb l'imprés editat pel Consell General del Col·legi Oficial de Metges, i en el qual conste: no patir cap malaltia infectocontagiosa; estar vacunat o vacunada contra el tètanus i comptar amb les condicions psicofísiques necessàries per a la realització de les proves físiques establides per a l'accés a les titulacions de tècnic/a esportiu/va o tècnic/a esportiu/va superior en la modalitat corresponent.  
  
El sol·licitant abonarà la taxa establida en la legislació vigent per mitjà del model 046 disponible en el lloc web oficial de la Conselleria d'Hisenda i Model Econòmic:  
http://www.ivat.gva.es/tributos-impuestos-declaraciones-tasas-046-conseducacion  
  
1.3. Prova d'accés adaptada a les persones que acrediten situació de discapacitat  
De conformitat amb l'article 28 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, la conselleria competent en matèria d'educació articularà el mecanisme necessari, amb la inclusió d'assessors i assessores experts/es o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que porta aparellades possibilita cursar amb aprofitament els ensenyaments, aconseguir les competències corresponents al cicle de què es tracte i exercir la professió.  
En aquest sentit, les persones amb discapacitat hauran d'adjuntar el corresponent certificat del dictamen del reconeixement del grau de discapacitat emés pels Centres de Valoració i Orientació de Discapacitats adscrits a la conselleria competent en matèria de benestar social, perquè el tribunal designat valore si el grau de discapacitat els permet cursar els ensenyaments en les especialitats que es disposen en aquesta resolució.  
  
El tribunal adaptarà, si escau, els requisits i les proves d'accés de caràcter específic que hagen de superar els aspirants que es troben en aquesta situació, i, en tot cas, hauran de respectar l'essencial dels objectius fixats en aquesta resolució.  
  
1.4. Exempció  
Quedaran exemptes de la prova específica d'accés a aquests ensenyaments les persones que acrediten les condicions que estableix l'article 21 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, que dicta: «D'acord amb el que es preveu en els articles 67 i 85 de la Llei orgànica 2/2006, de 3 de maig, d'educació, i en l'article 53 de la Llei 10/1990, de 15 d'octubre, de l'esport, les persones que acrediten la condició d'esportista d'alt nivell, esportista d'alt rendiment o esportista d'elit estaran exemptes de complir els requisits de caràcter específic per a tindre accés als ensenyaments esportius en la modalitat o especialitat corresponent.»  
  
1.5. Tribunal  
1.5.1. Les proves de caràcter específic seran organitzades, controlades i avaluades per un tribunal que serà nomenat per la direcció territorial d'Educació corresponent.  
1.5.2. El centre sol·licitarà a la direcció territorial d'Educació corresponent, amb almenys deu dies d'antelació a la celebració de les proves, la designació del tribunal, que inclourà la proposta del secretari o de la secretària i dels examinadors o examinadores previstos en la normativa corresponent per a cada especialitat.  
La sol·licitud haurà d'informar de la data, el lloc de celebració i el nivell de la modalitat o especialitat esportiva a què va dirigida, d'acord amb el model establit en l'annex II que s'adjunta a aquesta resolució.  
  
La direcció territorial d'Educació, una vegada estudiada la proposta, nomenarà el tribunal avaluador la presidència del qual exercirà un inspector o una inspectora d'Educació, tal com estableix l'article 25 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, i actuarà com a secretari o secretària la persona designada pel president o la presidenta de la comissió avaluadora, una vegada vista la proposta del centre.  
El centre haurà d'aportar al president o a la presidenta del tribunal, amb almenys 24 hores d'antelació, la llista de persones preinscrites en la prova específica convocada.  
El tribunal estarà compost per un president o presidenta i per quatre vocals (avaluadors o avaluadores). Aquests últims seran preferentment membres de l'equip educatiu que impartirà els mòduls d'ensenyament esportiu per als quals es realitza la prova específica. El president o la presidenta serà un inspector o inspectora d'Educació i actuarà de secretari o secretària el o la vocal de menor edat. A proposta del president o presidenta, podran incorporar-se al tribunal els assessors o assessores que es consideren precisos en funció dels ensenyaments als quals desitge accedir i del nombre de persones inscrites.  
1.5.3. La funció de la presidència del tribunal serà garantir que el desenvolupament de les proves d'accés es realitze conforme al que s'estableix en aquesta resolució.  
1.5.4. El secretari o la secretària tindrà com a funció alçar l'acta del desenvolupament de les proves, certificant que aquesta s'até al que s'hi estableix. També realitzarà les funcions del president o presidenta quan estiga absent.  
1.5.5. La realització de les proves pels aspirants la valoraran els vocals o les vocals (avaluadors o avaluadores) del tribunal, de forma privada i independent i seguint els criteris establits per a cada cas.  
1.5.6. Les persones que actuen com a vocals en les proves d'accés hauran d'estar en possessió de la titulació marcada en els diferents reials decrets de les modalitats esportives autoritzades a la Comunitat Valenciana.  
1.5.7. En la primera part de les proves, també podran exercir la funció d'avaluadors o avaluadores els membres del tribunal que acrediten la llicenciatura en Ciències de l'Activitat Física i de l'Esport o qualsevol altra que haja sigut declarada equivalent o homologada amb ella.  
1.5.8. La seu de cada tribunal de les diferents especialitats esportives estarà situada a les dependències del centre.  
1.5.9. Els membres del tribunal estaran subjectes a les causes d'abstenció i recusació que indiquen els articles 23 i 24 de la Llei 40/2015, d'1 d'octubre, de règim jurídic del sector públic, així com a la Llei 39/2015, d'1 d'octubre, del procediment administratiu comú de les administracions públiques.  
  
1.6. Desenvolupament de les proves  
1.6.1. Tots els aspirants hauran d'acreditar-se amb el DNI o un altre document identificatiu oficial.  
1.6.2. Durant la realització de les proves, els membres del tribunal vetlaran perquè tots els participants complisquen degudament les condicions assenyalades per al recorregut, amb la possibilitat de desqualificar, i, per tant, no deixar concloure la prova, els participants que cometeren alguna irregularitat amb intenció d'engany.  
1.6.3. Els aspirants tindran una sola oportunitat per a efectuar cada exercici i actuaran de manera individual, seguint l'ordre de participació que establirà el tribunal.  
1.6.4. El tribunal publicarà el mateix dia de la prova, abans de realitzar-la i per al coneixement dels aspirants, els itineraris, els temps de referència i l'ordre de participació.  
1.6.5. La prova de caràcter específic i els requisits esportius per a l'accés als ensenyaments de tècnic/a esportiu/va i/o tècnic/a esportiu/va superior de les diferents especialitats seran els que estableix el reial decret que crea la titulació corresponent.  
  
1.7. Avaluació final  
1.7.1. En la prova de caràcter específic d'accés només es concedirà la qualificació d?«apte» o «no apte». Per a aconseguir la qualificació d'apte els aspirants hauran de superar les parts que la componen.  
1.7.2. La superació de la prova de caràcter específic tindrà efectes en tot l'àmbit de l'Estat i una vigència de díhuit mesos comptats a partir de la data d'acabament d'aquella.  
1.7.3. El tribunal estendrà el corresponent certificat acreditatiu segons l'annex V que s'adjunta a aquesta resolució.  
  
1.8. Procediment de reclamació  
1.8.1. Els resultats seran publicats als taulers d'informació i en el lloc web del centre.  
1.8.2. Els aspirants podran presentar, sobre les qualificacions obtingudes, les reclamacions que consideren oportunes. Per a això hauran de seguir el procediment establit en l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumnat a l'objectivitat en l'avaluació, i s'estableix el procediment de reclamació de les qualificacions obtingudes i de les decisions de promoció, de certificació o d'obtenció del títol acadèmic que corresponga (DOGV 28.12.2011).  
1.8.3. El president o la presidenta del tribunal remetrà a la direcció territorial d'Educació, Investigació, Cultura i Esport corresponent un informe sobre les reclamacions presentades, així com del resultat d'aquestes i de les observacions que puguen ser rellevants per a futures actuacions.  
  
1.9. Custòdia i arxivament de documents  
Les actes seran arxivades i custodiades pel mateix centre, segons l'annex IV d'aquesta resolució.  
  
Segon  
1. Aprovar el calendari i el procediment per a l'admissió de sol·licituds i de matriculació per a cursar el cicle inicial, el cicle final i el cicle superior de futbol i futbol sala, i el cicle inicial, final i cicle superior d'esgrima en el CIPFP Complex Educatiu de Cheste, durant el curs 2018-2019.  
2. Calendari i procediment per a l'admissió de sol·licituds i per a formalitzar la matrícula per a cursar ensenyaments esportius de règim especial en les modalitats de futbol, futbol sala i esgrima, autoritzades per al curs 2018-2019. La formalització de la matrícula estarà condicionada a la superació de la prova d'accés en el cas del cicle inicial, excepte en les exempcions previstes en el punt 1.4 d'aquesta resolució.  
  
2.1. Termini de sol·licitud d'admissió  
El període de sol·licitud d'admissió serà únic per a tot l'alumnat i es formalitzarà del 6 al 8 de febrer de 2019, tots dos inclosos.  
2.2. Documentació  
2.2.1. Per a cursar els ensenyaments del cicle inicial, els sol·licitants presentaran al CIPFP Complex Educatiu de Cheste, la sol·licitud que figura com a annex VII d'aquesta resolució, juntament amb la documentació requerida.  
2.2.2. Per a cursar el cicle final, els sol·licitants presentaran, al mateix centre, la sol·licitud que figura com a annex VIII d'aquesta resolució, juntament amb la documentació requerida.  
2.2.3. Per a cursar els ensenyaments del cicle superior, els sol·licitants presentaran, a l'esmentat centre, la sol·licitud que figura com a annex IX d'aquesta resolució, juntament amb la documentació requerida.  
2.3. Criteris d'admissió  
En el cas que el nombre de les sol·licituds d'admissió siga superior al nombre de places oferides, s'aplicarà en primer lloc el criteri que especifica l'article 30 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana.  
2.3.1. Per a l'accés al cicle inicial de grau mitjà, l'expedient acadèmic dels aspirants en l'Educació Secundària Obligatòria.  
A continuació es tindran en compte els criteris següents:  
a) Els sol·licitants que hagen superat la prova de caràcter específic d'accés en la convocatòria d'aquesta resolució, ordenats per la qualificació obtinguda en la segona part de la prova.  
b) A continuació els sol·licitants que hagen superat la prova de caràcter específic d'accés, amb validesa vigent, en convocatòries realitzades anteriorment a la Comunitat Valenciana.  
c) Finalment, els sol·licitants que hagen superat la corresponent prova de caràcter específic d'accés, amb validesa vigent.  
d) En cas d'empat, es realitzarà l'ordenació alfabètica pel primer cognom dels sol·licitants; per a això s'efectuarà un sorteig públic de dues lletres.  
2.3.2. Per a l'accés al cicle superior de grau superior, la qualificació final dels ensenyaments conduents al títol de tècnic/a esportiu/va, en la modalitat o especialitat corresponent.  
2.4. Òrgan competent  
2.4.1. El consell escolar del centre és l'òrgan competent per a decidir l'admissió dels sol·licitants i en podrà recaptar la documentació que estime necessària per a la justificació de les situacions i les circumstàncies al·legades.  
2.5. Respecte al procés d'admissió, per a cadascun dels cicles, el consell escolar:  
a) Haurà de fer públiques al tauló d'informació i en el lloc web oficial del mateix centre, la llista de les persones sol·licitants admeses i no admeses per a cursar els ensenyaments, classificats i ordenats en funció dels criteris d'admissió establits en aquesta resolució, el dia 11 de febrer de 2019.  
Aquesta llista tindrà caràcter provisional i podrà ser objecte de reclamació davant del consell escolar en el termini de dos dies hàbils des de la publicació. Transcorregut aquest termini, la llista definitiva serà exposada als mateixos taulers i el lloc web oficial que la llista provisional en el termini màxim de 48 hores.  
b) Resoldrà les reclamacions presentades, si escau.  
2.6. Reserva de places  
El centre reservarà un percentatge de les places que s'oferisquen de cada cicle i modalitat d'ensenyament esportiu per a les persones que, amb els requisits d'accés, acrediten alguna de les característiques a les quals fa referència l'article 30.3 del Decret 132/2012.  
2.7. Formalització de la matrícula  
2.7.1. El període per a la formalització de la matrícula per a l'alumnat dels diferents cicles comprendrà del 14 al 18 de febrer de 2019, tots dos inclosos.  
2.7.2. Si finalitzat el període de formalització de la matrícula establit en el punt anterior, aquesta no s'ha realitzat, decaurà el dret a la plaça obtinguda.  
2.7.3. En el moment de la formalització de la matrícula, el sol·licitant abonarà la taxa establida en la legislació vigent.  
2.8. Lloc de formalització de la matrícula  
  
Modalitat Codi Centre Localitat  
Esgrima 03604638 CIPFP Complex   
Educatiu de Cheste Cheste  
Futbol 29017537 CIPFP Complex   
Educatiu de Cheste Cheste  
Futbol sala 02968750 CIPFP Complex   
Educatiu de Cheste Cheste  
  
  
  
De conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, contra aquest acte, que no esgota la via administrativa, s'hi podrà interposar un recurs d'alçada davant de la Secretaria Autonòmica d'Educació en el termini d'un mes a comptar des de l'endemà de la seua publicació.  
  
València, 9 de gener de 2019.- La directora general de Formació Professional i Ensenyaments de Règim Especial: Marina Sánchez Costas.